А яны зноў здзівілі. На гэты раз — асобай мастацкага кіраўніка Цэнтра культуры Людмілы Комінч. Мама яе, Ганна Іванаўна, таксама ўсё жыццё працавала мастацкім кіраўніком, займалася фальклорам, пра што сведчыць клубная фотагалерэя колішніх культурных падзей. Цяпер няма ўжо тых бабулек-пявунняў, але сённяшні мастацкі кіраўнік ваўсю стараецца, каб захаваць спеўную ды абрадавую традыцыю вёскі. Дзейнічае адпаведны гурток. У мясцовай школцы — 90 вучняў, палова з іх — клубныя гурткоўцы. Карацей, працуе Людміла Канстанцінаўна, як мама вучыла. План па аказанні платных паслуг пастаянна перавыконваецца за кошт сістэмнага правядзення выязных канцэртаў, у тым ліку — у Іўеўскі, Лідскі раёны. А яшчэ можна лічыць, што дзейнічае ў Жырмунах філіял раённага цэнтра рамёстваў, бо ёсць тут цудоўны кераміст Таццяна Орсік. І тэхніка ва ўстанове неблагая. Прынамсі, ёсць не толькі камп’ютар, але і ноўтбук, флэшкі…